বাংলাদেশ জাতীয় আরকাইভসে ১৭৬০ সাল থেকে ১৯১৫ পর্যন্ত সময়কালের কয়েক হাজার জেলা রেকর্ডস সংরক্ষিত আছে। এই জেলা রেকর্ডগুলোতে সরকার ও জেলা প্রশাসনের মধ্যে যে সব চিঠিপত্র আদান-প্রদান হয়েছে সেগুলো অন্তর্ভুক্ত রয়েছে। প্রশাসিনকভাবে ইস্ট ইন্ডিয়া কোম্পানী প্রশাসনের এবং বিশেষ করে কলেক্টরেট প্রতিষ্ঠার পর স্থানীয় প্রশাসনের প্রত্যাহিক কর্মকান্ডের বিবরণ জেলা রেকর্ডগুলোতে রয়েছে। এরই ধারাবাহিকতায় জেলা কারেক্টর ও তার অধীনস্থ সরকারি কর্মকর্তা-কর্মচারী, জেলা প্রশাসনের সাথে সংশ্লিষ্ট স্থানীয় লোকজনের প্রাপ্ত ও প্রেরিত চিঠিপত্র, স্মারকপত্র, প্রতিবেদন, দরখাস্ত, দাপ্তারিক দলিলপত্র এবং স্থানীয় পরিস্থিতির উপর ভিত্তি করে সৃষ্টি হয়েছে এসব জেলা রেকর্ড। রেকর্ডগুলো মূলত প্রাচীন হস্তলিপিতে লিখিত তবে এগুলোর মধ্যে কিছু কিছু মুদ্রিত আকারেও দেখা যায়।